Diari Oficial de la Generalitat Valenciana


Sumari del DOGV 2306, del 08-07-1994 (1994/831927)

DECRET 110/1994, de 21 de juny, del Govern Valencià, pel qual s'accepta la cessió gratuïta de la propietat d'uns terrenys de 37.589 metres quadrats, situats a l'àrea de la Ciutat de les Ciències de València, destinats a la construcció d'una torre de comunicacions, realitzada pel Consell Metropolità de l'Horta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/21/110/dof/vci/html**

### Dades del document

Número de DOGV
:   2306

Data del DOGV
:   08-07-1994

Secció del DOGV
:   DISPOSICIONS GENERALS

Número del document
:   1994/831927


Data del document
:   21-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 110/1994, de 21 de juny, del Govern Valencià, pel qual s'accepta la cessió gratuïta de la propietat d'uns terrenys de 37.589 metres quadrats, situats a l'àrea de la Ciutat de les Ciències de Valencia, destinats a la construcció d'una torre de comunicacions, realitzada pel Consell Metropolità de l'Horta. [94/4648]  
El Consell Metropolità de l'Horta, en la sessió plenària del dia 28 de març de 1994, acordà la cessió gratuïta a la Generalitat Valenciana de la propietat d'uns terrenys de 37.589 metres quadrats, situats al paratge de les Moreres, propietat d'aquest organisme.  
La cessió es realitza amb la finalitat determinant que s'executen les determinacions urbanístiques incloses en el pla parcial que ordena l'àrea NPT-6, camí de les Moreres I, del sòl urbanitzable no programat, ara denominada Ciutat de les Ciències, del Pla General d'Ordenació Urbana de Valencia.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 21 de juny de 1994,  
DECRETE:  
Article primer  
S'accepta la cessió gratuïta, realitzada pel Consell Metropolità de l'Horta, de la propietat d'uns terrenys de 37.589 metres quadrats de superfície, situats al paratge de les Moreres, constituït per les dues finques següents:  
1. Parcel·la irregular de 33.236 metres quadrats de superfície, de forma triangular que confronta: nord, carrer de la Junta de Murs i Valls; est, vial de l'eix viari Germans Maristes-Pare Tomás de MontaÑana-Manuel Candela-Ramon Llull; i sud-oest, autopista del Saler (el vèrtex de la parcel·la es troba a la cruïlla de l'autopista del Saler amb el carrer de la Junta de Murs i Valls).  
2. Parcel·la irregular de 4.353 metres quadrats de superfície, que confronta: nord, passeig de les Moreres; sud, autopista del Saler; est, zona GSP-2 del pla parcial NPT-6, que coincideix amb el límit est de les parcel·les agregades següents, de nord a sud: C-130, C-132, C-124, C-117, C-121, C-122, C-123; i oest, eix viari Germans Maristes-Pare Tomás de MontaÑana-Manuel Candela-Ramon Llull.  
Article segon  
S'accepten les condicions imposades pel Consell Metropolità de l'Horta en l'acord de cessió esmentat, consistents a:  
1. Executar les determinacions urbanístiques incloses en el pla parcial que ordena l'àrea NPT-6 del sòl urbanitzable no programat, ara denominada Ciutat de les Ciències, del Pla General d'Ordenació Urbana de Valencia.  
2. Comprometre's a assumir qualsevol indemnització que pertoqués com a conseqüència de sentències provocades per recursos contra el projecte d'expropiació i relació de béns i drets afectats per a l'execució de l'eix viari Germans Maristes-Pare Tomás de MontaÑana-Manuel Candela-Ramon Llull, i contra la posterior execució, sempre que siguen d'afectats de l'àmbit de la cessió a la Generalitat Valenciana. Igualment es compromet a assumir qualsevol increment del preu just o dels interessos de demora o qualsevol altre concepte derivat de resolucions del Jurat Provincial d'Expropiacions o qualsevol altres indemnitzacions addicionals relatives a les parcel·les objecte de cessió.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 21 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTóNEZ ESTÉVEZ


Còpia Permalink ELI